# **ΕΛΛΗΝΙΚΗ ΔΗΜΟΚΡΑΤΙΑ**

## NOMOΣ ΒΟΙΩΤΙΑΣ

## ΔΗΜΟΣ ΛΕΒΑΔΕΩΝ

##  ΑΝΑΡΤΗΤΕΑ ΣΤΟ ΔΙΑΥΓΕΙΑ

 **ΑΡΙΘΜ.ΠΡΩΤ:17617**

 **Λιβαδειά 6 /10/2022**

**ΑΠΟΣΠΑΣΜΑ**

Από το πρακτικό της αριθμ.2022-23ης ΜΕΙΚΤΗΣ Συνεδρίασης

του Δημοτικού Συμβουλίου Λεβαδέων

Αριθμός απόφασης  **114**

**ΘΕΜΑ : Κυκλοφοριακές ρυθμίσεις οδών για την εύρυθμη λειτουργία της εμποροπανήγυρης έτους 2022**

Στη Λιβαδειά σήμερα την 5η Οκτωβρίου 2022, ημέρα Τετάρτη και ώρα 19:00 μ.μ , συνήλθε σε  **μεικτή** συνεδρίαση το Δημοτικό Συμβούλιο του Δήμου Λεβαδέων  **σύμφωνα με τις** διατάξεις του άρθρου 78 του Ν.4954/22 « Λήψης αποφάσεων των συλλογικών οργάνων Ο.Τ.Α. και των διοικητικών συμβουλίων των εποπτευόμενων νομικών προσώπων τους – κατά το διάστημα ισχύος των μέτρων αποφυγής της διάδοσης του κορωνοϊού COVID -19» και ύστερα από την από  **17154/30-9-2022**   έγγραφη πρόσκληση της Προέδρου του Δημοτικού Συμβούλου κας. Καράβα Χρυσοβαλάντου Βασιλικής (Βάλιας), η οποία επιδόθηκε σε κάθε Σύμβουλο και στον κ. Δήμαρχο, σύμφωνα με τις διατάξεις του άρθρου 74 του Ν.4555/2019 << Μεταρρύθμιση του θεσμικού πλαισίου της Τοπικής Αυτοδιοίκησης - Εμβάθυνση της Δημοκρατίας - Ενίσχυση της Συμμετοχής – Βελτίωση της οικονομικής και αναπτυξιακής λειτουργίας των Ο.Τ.Α. [Πρόγραμμα «ΚΛΕΙΣΘΕΝΗΣ Ι»] - >>, (αντικατάσταση του άρθρου  67 του Ν.3852/2010) .

Η Πρόεδρος του Δημοτικού Συμβουλίου κήρυξε την έναρξη της συνεδρίασης και διαπιστώθηκε ότι υπάρχει νόμιμη απαρτία, επειδή σε σύνολο 33 συμβούλων ήταν παρόντες οι παρακάτω αναφερόμενοι 26 δημοτικοί σύμβουλοι :

**ΠΑΡΟΝΤΕΣ ΑΠΟΝΤΕΣ**

|  |  |  |  |
| --- | --- | --- | --- |
|  | Καλογρηάς Αθανάσιος |  1 | Γιαννακόπουλος Βρασίδας  |
|  |  Μητάς Αλέξανδρος | 2  | Γαλανός Κων/νος  |
|  | Τσεσμετζής Εμμανουήλ | 3  | Πούλος Ευάγγελος |
|  | Δήμου Ιωάννης  | 4  | Μπράλιος Νικόλαος  |
|  | Αποστόλου Ιωάννης | 5  | Γερονικολού Λαμπρινή  |
|  | Σάκκος Μάριος  | 6  | Μπαρμπέρης Νικόλαος |
|  | Νταντούμη Ιωάννα  | 7  | Σπυρόπουλος Δημοσθένης |
|  | Καράβα Χρυσοβαλάντου Βασιλική (Βάλια)  |   | Οι οποίοι δεν προσήλθαν |
|  | Μερτζάνης Κων/νος  |   | αν και κλήθηκαν νόμιμα |
|  |  Σαγιάννης Μιχαήλ  |   |  |
|  | Πούλου Γιώτα (απούσα στο 2ο -7ο Θ.Η.Δ) |  |  |
|  | Καπλάνης Κων/νος  |   |   |
|  | Τόλιας Δημήτριος  |   |  |
|  | Τζουβάρας Νικόλαος  |   |  |
|  | Καράλης Χρήστος (απών στο 5ο-7ο Θ.Η.Δ) |  |  |
|  |  Φορτώσης  Αθανάσιος |  |  |
|  | Κοτσικώνας Επαμεινώνδας (απών στο 5ο Θ.Η.Δ) |  |  |
|  | Αρκουμάνης Πέτρος |  |   |
|  | Τσιφής Δημήτριος  |  |  |
|  | Αλεξίου Λουκάς (απών στο 2ο -7ο Θ.Η.Δ) |  |  |
|  | Καραμάνης Δημήτριος  |  |  |
|  | Πλιακοστάμος Κων/νος (απών στο 2ο -7ο Θ.Η.Δ) |  |  |
|  | Κατής Χαράλαμπος |  |  |
|  | Χέβα Αθανασία (Νάνσυ) |  |  |
|  | Τουμαράς Βασίλειος (απών στο 2ο -7ο Θ.Η.Δ) |  |  |
|  | Παπαϊωάννου Λουκάς  |  |  |

Στην συνεδρίαση ήταν παρών ο προσκληθείς Δήμαρχος κ. Ταγκαλέγκας Ιωάννης ο οποίος αποχώρησε στο 2ο Θ.Η.Δ.

 Στην συνεδρίαση παρευρέθηκε για την τήρηση των πρακτικών και η υπάλληλος του τμήματος Υποστήριξης Πολιτικών Οργάνων Μπαλάσκα Αγγελική.

Εισηγούμενη 5*Ο* θέμα της ημερήσιας διάταξης , της υπ αριθμ **17154/30-9-2022** πρόσκλησης (6ο στον Πίνακα Θεμάτων Συνεδρίασης ) *,* η κ. Πρόεδρος έθεσε υπόψη των μελών του Δημοτικού Συμβουλίου το υπ αριθμ. 16962/28-9-2022έγγραφο της Δ/νσης Τεχνικών Υπηρεσιών του Δήμου σύμφωνα με το οποίο:

*Έχοντας υπόψιν :*

* *Τον Ν. 4497/2017 (Φ.Ε.Κ. 171/13.11.2017 τ.Α’ ) « Άσκηση υπαίθριων εμπορικών δραστηριοτήτων, εκσυγχρονισμός της επιμελητηριακής νομοθεσίας και άλλες διατάξεις» και συγκεκριμένα το άρθρο 26 « Επιλογή χώρου λειτουργίας υπαίθριων αγορών - Κατηγορίες αυτών » στο οποίο αναφέρεται ότι :* ***1.*** *Η λειτουργία υπαίθριων αγορών επιτρέπεται σε καθορισμένους από τον αρμόδιο φορέα λειτουργίας ελεύθερους και ανεξάρτητους χώρους, δημόσιους ή δημοτικούς, ιδιόκτητους ή μισθωμένους, όπως πλατείες, πάρκα και γενικότερα ανοικτούς χώρους, καθώς και εκκλησιαστικούς, οι οποίοι διασφαλίζουν πρόσβαση σε όλους τους πολίτες. Αν τέτοιοι χώροι δεν είναι εφικτό να βρεθούν, μπορεί να επιλεγούν κατάλληλοι δρόμοι. Οι χώροι λειτουργίας των υπαίθριων αγορών καθορίζονται ύστερα από γνώμη της αρμόδιας αστυνομικής αρχής, για την κυκλοφοριακή επίπτωση από τη λειτουργία τους. Αν η γνώμη της αστυνομικής αρχής δεν υποβληθεί εντός τριάντα (30) ημερών αφότου ζητηθεί, η απόφαση του φορέα λειτουργίας εκδίδεται χωρίς τη γνώμη αυτή.* ***2.*** *Από την επιλογή των χώρων λειτουργίας των υπαίθριων αγορών δεν πρέπει να παρεμποδίζεται η πρόσβαση και η λειτουργία σε σχολεία, νοσοκομεία, σταθμούς του αστικού και του προαστιακού σιδηρόδρομου, σταθμούς υπεραστικών λεωφορείων, αρχαιολογικούς χώρους, μουσεία, μνημεία, εκκλησίες, εισόδους κατοικιών και καταστημάτων και οργανωμένες ξενοδοχειακές μονάδες, ούτε να δυσχεραίνεται ο εφοδιασμός κάθε είδους καταστημάτων και ξενοδοχειακών επιχειρήσεων. Σε κάθε περίπτωση, πρέπει να εξασφαλίζεται η εύκολη πρόσβαση στο καταναλωτικό κοινό.*
* *Τον Ν. 2696/1999 ( Κ.Ο.Κ.) το άρθρο 52 έτσι όπως αντικαταστάθηκε με το άρθρο 48 του Ν. 4313/2014 « Ρυθμίσεις θεμάτων του Κώδικα Οδικής Κυκλοφορίας » και συγκεκριμένα στην παρ. 9 στην οποία αναφέρεται : ….. Το άρθρο 52 του ν. 2696/1999 «Κύρωση Κώδικα Οδικής Κυκλοφορίας» (Α΄ 57), όπως ισχύει, αντικαθίσταται ως εξής: «Άρθρο 52 Μέτρα ρύθμισης οδικής κυκλοφορίας 1. Μέτρα που αφορούν στη ρύθμιση της κυκλοφορίας, όπως στον καθορισμό των μονόδρομων, ποδηλατοδρόμων και κατευθύνσεων της κυκλοφορίας, στην προτεραιότητα οδών, στην αλλαγή της διατομής του οδοστρώματος ή της οδού, στην εγκατάσταση και λειτουργία φωτεινής σηματοδότησης, στον προσδιορισμό και τη λειτουργία των χώρων στάθμευσης οχημάτων σε κοινόχρηστους χώρους και γενικά στον καθορισμό χώρων στάθμευσης και στην επιβολή περιορισμών ή απαγορεύσεων κυκλοφορίας ή στάθμευσης, λαμβάνονται με αποφάσεις του Περιφερειακού ή Δημοτικού Συμβουλίου στο οδικό δίκτυο αρμοδιότητάς τους, με βάση μελέτες που έχουν εκπονηθεί από ή για λογαριασμό των αρμοδίων Τεχνικών Υπηρεσιών τους. Οι αποφάσεις αυτές εγκρίνονται από τον Γενικό Γραμματέα της Αποκεντρωμένης Διοίκησης…………. κ.λ.π.»*
* *Τις διατάξεις των άρθρων 65,67,238 του Ν.3852/2010 όπως τροποποιήθηκαν με το άρθρο 72 και 74 του Ν.4554/2018*
* *Το υπ΄ αριθμόν 16890/27.09.2022 έγγραφο του Αυτοτελούς Τμήματος Τοπικής και Οικονομικής Ανάπτυξης του Δήμου Λεβαδέων περί “ Διατύπωση γνώμης σχετικά για την κυκλοφοριακή επίπτωση από τη λειτουργία της Εμποροπανήγυρης του Δήμου Λεβαδέων ” προς την Αστυνομική Διεύθυνση Βοιωτίας*
* *Το υπ’ αριθμόν 16886/27.09.2022 έγγραφο της Διεύθυνσης Τεχνικών Υπηρεσιών του Δήμου Λεβαδέων περί “ Προσωρινής Τροποποίησης Κυκλοφοριακών Ρυθμίσεων ” για την λειτουργία της Εμποροπανήγυρης του Δήμου Λεβαδέων προς το Τμήμα Τροχαίας Λιβαδειάς*
* *Το υπ΄ αριθμόν 1005/11/59α/28.09.2022 έγγραφο του Τμήματος Τροχαίας Λιβαδειάς της Διεύθυνσης Αστυνομίας Βοιωτίας περί “ Διατύπωσης Γνώμης (θετική) ”*
* *Το ότι ο Δήμος Λεβαδέων προτίθεται να διοργανώσει την ετήσια Εμποροπανήγυρη στην πόλη της Λιβαδειάς για το έτος 2022 και με έναρξη των κυκλοφοριακών ρυθμίσεων για την πραγματοποίηση των εργασιών και της λειτουργίας της αυτής την 23η Οκτωβρίου έως την 8η Νοεμβρίου 2022 , με τον καλύτερο δυνατό τρόπο , τηρώντας πάντα όλα τα μέτρα και τους κανόνες ασφαλείας που προκύπτουν από την ισχύουσα νομοθεσία*

*Κατόπιν όλων των ανωτέρω προτείνεται :*

*Η προσωρινή τροποποίηση των κυκλοφοριακών ρυθμίσεων, όπως αυτές υποδεικνύονται από την Τεχνική Υπηρεσία του Δήμου ως κάτωθι , με σκοπό την εύρυθμη λειτουργία της Εμποροπανήγυρης έτους 2022 , οι οποίες θα έχουν ισχύ* ***μόνο*** *κατά το χρόνο πραγματοποίησης των εργασιών που απαιτούνται για την τέλεσή της, ήτοι* ***από 23/10 έως και 8/11/2022*** *:*

***Α)*** ***Τοποθέτηση σημάτων Π-25 (αδιέξοδος οδός ) στις συμβολές των οδών :***

*1) Διστόμου και Αριστοφάνους για το τμήμα της οδού Διστόμου από οδό Αριστοφάνους έως οδό Ρούμελης.*

*2) Διστόμου και αγροτικής οδού για το τμήμα της οδού Διστόμου από αγροτική οδό έως οδό Ρούμελης.*

*3) Ελάτειας και Αριστοφάνους για το τμήμα της οδού Ελάτειας από οδό Αριστοφάνους έως οδό Ρούμελης.*

*4) Ορχομενού και Αριστοφάνους για το τμήμα της οδού Ορχομενού από οδό Αριστοφάνους έως οδό Ρούμελης.*

*5) Χαιρωνείας & Άμφισσας για το τμήμα της οδού Άμφισσας από οδό Χαιρωνείας έως οδό Ορχομενού .*

***Β)*** *Απαγόρευση της στάσης και στάθμευσης ένθεν και ένθεν του τμήματος της οδού Χαιρωνείας από τη συμβολή της με την οδό Ιτέας έως τη συμβολή της με την αγροτική οδό (ΚΤΕΛ) .*

***Γ)*** *Απαγόρευση της στάσης και στάθμευσης ένθεν και ένθεν του τμήματος της οδού Αγ. Αθανασίου από τη συμβολή της με την οδό Αριστοφάνους έως την έξοδο προς την Π. Ε. Ο Λιβαδειάς - Δελφών*

***Καλούνται τα μέλη του Δημοτικού Συμβουλίου του Δήμου Λεβαδέων*** *κατόπιν των διατάξεων των άρθρων 65,67,238 του Ν.3852/2010 όπως τροποποιήθηκαν με το άρθρο 72 και 74 του Ν.4555/2018, τις διατάξεις της υπ΄αριθμόν 375/2022 Εγκυκλίου του Υπουργείου Εσωτερικών περί “Λειτουργίας Δημοτικού Συμβουλίου” τις διατάξεις της υπ΄αριθμόν 380/2022 Εγκυκλίου του Υπουργείου Εσωτερικών περί “ Κατάργησης των διατάξεων του άρθρου 67 του Ν. 4830/2021 ( Α’ 169) αναφορικά με τους τρόπους λήψης αποφάσεων των συλλογικών οργάνων των Δήμων και των Διοικητικών Συμβουλίων των εποπτευόμενων νομικών τους προσώπων ” , τις διατάξεις του άρθρου 48 περί “ Τρόπου λήψης αποφάσεων των συλλογικών οργάνων των Ο.Τ.Α. και των Διοικητικών Συμβουλίων των εποπτευόμενων νομικών προσώπων τους – Κατάργηση παρ. 1 του άρθρου 10 της από 11.03.2020 Πράξης Νομοθετικού περιεχομένου ” του Ν. 4940/2022 (Α’ 112) ,*

*όπως προβούν στην έγκριση των Προσωρινών Κυκλοφοριακών Ρυθμίσεων Οδών για την εύρυθμη λειτουργία της Εμποροπανήγυρης του Δήμου Λεβαδέων έτους 2022 έτσι όπως αυτές υποδείχθηκαν από την Διεύθυνση Τεχνικών Υπηρεσιών του Δήμου και μόνο για το χρόνο πραγματοποίησης των εργασιών που απαιτούνται για την τέλεσή της, ήτοι* ***από 23/10 έως και 8/11/2022***  *.*

Το Δημοτικό Συμβούλιο μετά από διαλογική συζήτηση και αφού έλαβε υπόψη του:

* τις διατάξεις του άρθρου 74 του Ν. 4555/2018 (αντικατάσταση του άρθρου 67 του Ν. 3852/2010) **,**
* Τις διατάξεις της υπ΄αριθμ 375/2022 εγκυκλίου του ΥΠ.ΕΣ. (ΑΔΑ: Ψ42Π46ΜΤΛ6-4ΙΓ) «Λειτουργία Δημοτικού Συμβουλίου»
* Τις διατάξεις της υπ΄αριθμ 380/2022 εγκυκλίου του ΥΠ.ΕΣ. (ΑΔΑ: ΩΖ2Χ46ΜΤΛ6-97Χ) «Κατάργηση των διατάξεων του άρθρου 67 του ν. 4830/ 2021 (Α’ 169) αναφορικά με τους τρόπους λήψης αποφάσεων των συλλογικών οργάνων των δήμων και των διοικητικών συμβουλίων των εποπτευόμενων νομικών τους προσώπων.»
* Τις διατάξεις του άρθρου 48 «Τρόπος λήψης αποφάσεων των συλλογικών οργάνων Ο.Τ.Α. και των διοικητικών συμβουλίων των εποπτευόμενων νομικών προσώπων τους - Κατάργηση παρ. 1 άρθρου 10 της από 11.3.2020 Πράξης Νομοθετικού Περιεχομένου » του Ν.4940/2022 (Α’ 112)
* τις διατάξεις των άρθρων 65,67,238 του Ν.3852/10, όπως τροποποιήθηκαν με το άρθρο 72 και 74 του Ν. 4555/2018
* Συμβουλίου το υπ αριθμ. 16962/28-9-2022έγγραφο της Δ/νσης Τεχνικών Υπηρεσιών του Δήμου .
* Τις διατάξεις του άρθρου 26 του Ν. 4497/2017 (Φ.Ε.Κ. 171/13.11.2017 τ.Α’ )
* Τις διατάξεις του άρθρου 52 Ν. 2696/1999 όπως αυτό αντικαταστάθηκε με το άρθρο 48 του Ν. 4313/2014
* Το με αριθμό πρωτ. 1005/11/59α έγγραφο της Δ/νσης Αστυνομίας Βοιωτίας –Τμήμα Τροχαίας Λιβαδειάς
* Την ψήφο όλων των μελών του Δημοτικού Συμβουλίου , όπως αυτή διατυπώθηκε και δηλώθηκε δια ζώσης
* Την μεταξύ των μελών του συζήτηση σύμφωνα με τα πρακτικά.

 **ΑΠΟΦΑΣΙΖΕΙ ΟΜΟΦΩΝΑ**

Την τροποποίηση των κυκλοφοριακών ρυθμίσεων, όπως αυτές προτείνονται από την Τεχνική Υπηρεσία του Δήμου, με σκοπό την εύρυθμη λειτουργία της Εμποροπανήγυρης έτους 2022 , οι οποίες θα έχουν ισχύ μόνο κατά το χρόνο τέλεσής της,από 23/10/2022 έως και 8/11/2022, ως ακολούθως:

Α) **Τοποθέτηση σημάτων Π-25 (αδιέξοδος οδός ) στις συμβολές των οδών :**

1) Διστόμου και Αριστοφάνους για το τμήμα της οδού Διστόμου από οδό Αριστοφάνους έως οδό Ρούμελης.

2) Διστόμου και αγροτικής οδού για το τμήμα της οδού Διστόμου από αγροτική οδό έως οδό Ρούμελης.

3) Ελάτειας και Αριστοφάνους για το τμήμα της οδού Ελάτειας από οδό Αριστοφάνους έως οδό Ρούμελης.

4) Ορχομενού και Αριστοφάνους για το τμήμα της οδού Ορχομενού από οδό Αριστοφάνους έως οδό Ρούμελης.

5) Χαιρωνείας & Άμφισσας για το τμήμα της οδού Άμφισσας από οδό Χαιρωνείας έως οδό Ορχομενού .

**Β)** Απαγόρευση της στάσης και στάθμευσης ένθεν και ένθεν του τμήματος της οδού Χαιρωνείας από τη συμβολή της με την οδό Ιτέας έως τη συμβολή της με την αγροτική οδό (ΚΤΕΛ) .

**Γ)** Απαγόρευση της στάσης και στάθμευσης ένθεν και ένθεν του τμήματος της οδού Αγ. Αθανασίου από τη συμβολή της με την οδό Αριστοφάνους έως την έξοδο προς την Π. Ε. Ο Λιβαδειάς - Δελφών

**Το Δ.Σ. εξουσιοδοτεί τον Δήμαρχο να υποβάλλει στον Συντονιστή της Αποκεντρωμένης Διοίκησης Θεσσαλίας – Στερεάς Ελλάδας επικυρωμένο αντίγραφο της απόφασης αυτής.**

**Η παρούσα απόφαση πήρε τον αριθμό 114**

**Η Πρόεδρος του Δ.Σ.**

**Καράβα Χρυσοβαλάντου Βασιλική (Βάλια)**

 **ΤΑ ΜΕΛΗ**

|  |  |  |  |
| --- | --- | --- | --- |
|  |  |   |  ΠΙΣΤΟ ΑΠΟΣΠΑΣΜΑ |
| 1 |  | Μητάς Αλέξανδρος |  Λιβαδειά αυθημερόν  |
| 2 |  | Καλογρηάς Αθανάσιος |  Ο Δήμαρχος Λεβαδέων |
| 3 |  | Τσεσμετζής Εμμανουήλ |  |
| 4 |  | Δήμου Ιωάννης  |  ΙΩΑΝΝΗΣ .Δ. ΤΑΓΚΑΛΕΓΚΑΣ |
| 5 |  | Αποστόλου Ιωάννης |   |
| 6 |  | Σάκκος Μάριος  |  |
| 7 |  | Νταντούμη Ιωάννα  |  |
| 8 |  | Μερτζάνης Κων/νος  |  |
| 9 |  | Σαγιάννης Μιχαήλ  |  |
| 10 |  | Καπλάνης Κων/νος  |  |
| 11 |  | Τόλιας Δημήτριος  |  |
| 12 |  | Τζουβάρας Νικόλαος  |  |
| 13 |  | Φορτώσης Αθανάσιος |  |
| 14 |  |  Κοτσικώνας Επαμεινώνδας  |  |
| 15 |  | Αρκουμάνης Πέτρος |  |
| 16 |  | Τσιφής Δημήτριος  |  |
| 17 |  | Καραμάνης Δημήτριος  |  |
| 18 |  | Χέβα Αθανασία |  |
| 19 |  | Κατής Χαράλαμπος |  |
| 20 |  | Παπαϊωάννου Λουκάς  |  |
|  |  |  |  |